นายร็อบ ฟราเลย์ รองประธานบริษัท ด้านเทคโนโลยี บริษัท มอนซานโต้ จำกัด เปิดเผยว่า บริษัทฯได้เซ็นสัญญาร่วมลงทุนกับ บริษัท บีเอเอสเอฟ จำกัด เพื่อร่วมวิจัยและพัฒนารวมถึงการค้าพืชเทคโนโลยีชีวภาพ ซึ่งคาดว่าจะใช้งบลงทุนกว่า 1,500 พันล้านเหรียญสหรัฐ หรือประมาณ 60,000 ล้านบาท เพื่อพัฒนาสายพันธุ์พืชผลผลิตสูงทนแล้งหลายชนิด อาทิ ข้าวโพด ถั่วเหลือง ฝ้าย และคาโนลา โดยความร่วมมือนี้ยังครอบคลุมถึงโครงการวิจัยที่มีอยู่แล้ว การค้นพบและผลการวิจัยพืชเทคโนชีวภาพของแต่ละบริษัท คาดว่า ผลิตภัณฑ์แรกภายใต้ความร่วมมือของทั้งสองบริษัทจะออกสู่ตลาดได้ภายใน 5 ปี ข้างหน้า